text: Slotsejere inviterede indenfor
  28 april 2012 kl. 16.44
  Da Svend og Sanne Brodersen for fem år siden købte Gram Slot, var deres ønske, at slottet skulle være åbent for alle. Det var det netop lørdag, hvor tusindvis af gæster kom for at lade sig inspirere til den kommende sæson i haven.
  Slotsparret inviterede til havefestival, hvor 160 forskellige udstillere deltog.
  Svend og Sanne Brodersen håber at havefestivalen kan blive en ny tradition på det gamle slot. 
  Der er derfor allerede nu planer om en ny og større til næste år.
  